钦定古今图书集成/历象汇编/历法典/第052卷 > 测恒星赤道经纬度之器
## 钦定古今图书集成/历象汇编/历法典/第052卷 > 测恒星赤道经纬度之器

测恒星赤道经纬度之器图说：

“如前图。乙为子午圈，周分三百六十度，游移架上，以
就本方北极出地之高，平分其周而设之轴，平分其
轴而设之表，当天顶而设之垂线，下置垂权，至于壬
而止，以取平也。架之下设螺转之槷四以为足，展转
视垂权而高下之”，以取平也。轴之两端入于乙圈之
凿，欲其利转也，其交于己圈也。己圈之交于丙丁圈
也，持之欲其固也。丙丁圈者，赤道也，平分两极，而居
于己圈之中界，故又名中圈也。己与丙丁两圈为一
体，旋转相从，而两圈之内，又设为戊辛之圈。戊辛与
外圈同轴，自为旋运，不交于外圈。而丙丁戊辛两圈
之上，各设两游耳。游耳者，可离可合，百游无定之通
光耳也。两圈之各两面，皆平分为三“百六十，以定度
分。”其测星也，用赤道圈求经度法，以两通光耳一定
焉，一游焉，一人从定耳窥轴心之甲表，与第一星参
直，一人移游耳展转迁就，窥甲表与第二星参直。两
耳间之度分，即两星之真经度差也。用戊辛圈求纬
度，亦以《通光耳》迁就焉。若测向北纬度，即设耳于赤
道南；测向南纬度，即设耳于赤道北，皆准诸轴心之
甲表，令目与表与所测星参直乃止。次简《游耳》下本
圈之度分，在赤道圈或南或北凡若干，即本星之距
赤道南北度分。〈按以上原本作历指卷一误当为原本历指卷二恒星之一〉